Potagium ostrearum
Potagium ostrearum in Francia et Anglia a saeculo XVII variis modis paratur illisque convivis infertur qui ostreas crudas comedere nolunt. Praeceptum deliciosissimum a Carême anno 1829 ad honorem Sydneiae dominae Morgan inventum est, eo tempore quo ille Lutetiae apud Iacobum de Rothschild mercatorem divitissimum operam dabat, sicut ipse in opere postumo L'Art de la cuisine française au dix-neuviême siècle (1833), confectione ferculi minutissime descripta, paucis verbis meminit.